CELEX: 62015CN0470
Language: lt
Date: 2015-09-07 00:00:00
Title: Byla C-470/15: 2015 m. rugsėjo 7 d. Raad van State (Nyderlandai) pateiktas prašymas priimti prejudicinį sprendimą byloje Lufthansa Cargo AG/Staatssecretaris van Infrastructuur en Milieu

30.11.2015   
            
            
               LT
            
            
               Europos Sąjungos oficialusis leidinys
            
            
               C 398/17
            
         2015 m. rugsėjo 7 d.Raad van State (Nyderlandai) pateiktas prašymas priimti prejudicinį sprendimą byloje Lufthansa Cargo AG/Staatssecretaris van Infrastructuur en Milieu
   
   (Byla C-470/15)
   (2015/C 398/22)
   Proceso kalba: nyderlandų
   
      Prašymą priimti prejudicinį sprendimą pateikęs teismas
   
   
      Raad van State
   
   
      Šalys pagrindinėje byloje
   
   
      Pareiškėja: Lufthansa Cargo AG
   
   
      Kita proceso šalis: Staatssecretaris van Infrastructuur en Milieu
   
   
      Prejudiciniai klausimai
   
   
               1.
            
            
               Ar Europos bendrijos bei jos valstybių narių ir Jungtinių Amerikos Valstijų susitarimo dėl oro susisiekimo (OL L 134, 2007, p. 1) 3 straipsnio 1 dalies c punkto ii papunkčio pirmą sakinį reikia aiškinti taip, kad pagal jį Bendrijos oro vežėjui iš A valstybės narės suteikiama pakankama teisė trečiojoje šalyje pakrautą krovinį po tarpinio nusileidimo Jungtinėse Valstijose, kur šis krovinys nebuvo iškrautas, iškrauti kitoje B valstybėje narėje ir kad šiuo atveju nebūtina remtis B valstybės narės ir trečiosios šalies dvišaliu susitarimu?
            
         
               2.
            
            
               Ar Bendrijos oro vežėjas kitų valstybių narių, o ne valstybės narės, kurioje yra šio vežėjo pagrindinė buveinė, atžvilgiu gali įgyti teisių pagal Europos bendrijos bei jos valstybių narių ir Jungtinių Amerikos Valstijų susitarimą dėl oro susisiekimo?
            
         
               3.
            
            
               Ar pagal 2004 m. balandžio 29 d. Europos Parlamento ir Tarybos reglamento (EB) Nr. 847/2004 dėl derybų dėl valstybių narių ir trečiųjų šalių susitarimų dėl oro susisiekimo ir jų įgyvendinimo (OL L 157, p. 7, su pakeitimais OL L 204, 2007; 2004 m. specialusis leidimas lietuvių k., 7 sk., 8 t., p. 193) 5 straipsnį draudžiama, kad tikrinant, ar laikomasi Sutarties dėl Europos Sąjungos veikimo 49 straipsnyje apibrėžto įsisteigimo kriterijaus, kaip jis buvo patikslintas Teisingumo Teismo praktikoje, be kita ko, būtų reikalaujama, jog Bendrijos oro vežėjas, turintis pagrindinę buveinę A valstybėje narėje, dalį viso lėktuvų parko, sudaryto bent jau iš dviejų lėktuvų, būtų įkūręs B valstybėje narėje?